കൊക്കോട്ടുചിറ കുളം ഹൈമാസ്റ്റ് വിളക്കിന്റെ വെളിച്ചത്തിലേക്ക് തൃക്കൊടിത്താനം: കോട്ടയം ജില്ലാ പഞ്ചായത്തിന്റെ വാര്ഷിക പദ്ധതിയില് ഉള്പ്പെടുത്തി തൃക്കൊടിത്താനം കൊക്കോട്ടുചിറ കുളത്തിനോടു ചേര്ന്നുള്ള കുട്ടികളുടെ പാര്ക്കില് നിര്മാണം പൂര്ത്തിയാക്കിയ ഹൈമാസ്റ്റ്, മിനിമാസ്റ്റ് വിളക്കുകള് തെളിഞ്ഞു. കൊക്കോട്ടുചിറ കുളത്തിനും പാര്ക്കിനും ചുറ്റുമാണ് ലൈറ്റുകള് സ്ഥാപിച്ചത്. നിത്യേന രാവിലെയും വൈകുന്നേരവും കുളത്തിന് ചുറ്റും നടക്കാനെത്തുന്നവര്ക്ക് വിളക്കുകളുടെ പ്രകാശം ഗുണകരമാണ്. 15 ലക്ഷം രൂപ ചിലവഴിച്ചാണ് ജില്ലാ പഞ്ചായത്ത് ലൈറ്റുകള് സ്ഥാപിച്ചത്. ജില്ലാ പഞ്ചായത്ത് വികസന കാര്യ സ്റ്റാന്ഡിംഗ് കമ്മറ്റി ചെയര്പേഴ്സണ് മഞ്ജു സുജിത്ത് ഉദ്ഘാടനം ചെയ്തു. ഗ്രാമ പഞ്ചായത്ത് പ്രസിഡന്റ് കെ.എന്. സുവര്ണ കുമാരി അധ്യക്ഷത വഹിച്ചു. പഞ്ചായത്ത് വൈസ് പ്രസിഡന്റ് പ്രസാദ് കുമരംപറന്പില്, വി.കെ. സുനില്കുമാര്, ടി. രഞ്ജിത്ത്, എന്. രാജു, ജാന്സി മാര്ട്ടിന്, കെ.സി. സതീഷ് ചന്ദ്രബോസ് എന്നിവര് പ്രസംഗിച്ചു.